Jalaran saking kawontênaning praja Siyêm majêng, ing sapunika wontênipun tiyang mônca ingkang cêpêng damêl nagari namung sakêdhik, limrahipun ingkang nyambut damêl ing pakaryan gupêrmèn namung bôngsa Siyêm piyambak, namung ing bab pangudi kawruh utawi kawruh kadhoktêran, punika ingkang nyambut damêl ing ngriku taksih migunakakên bôngsa Eropah, lan ing Ministerie sajawining jajahan ugi wontên, adpisiripun bôngsa ngamônca ingkang nyambut damêl ing ngriku.